નૈમિષારણ્યની પાસે જ આવેલ છે – દધિચી કુંડ. વૃતાસુરનો વધ કરવા માટે જ્યારે ઇન્દ્ર વગેરે દેવોએ આવીને દધિચી પાસે તેમના શરીરના હાડકાંની માંગ કરી ત્યારે દધિચીએ તેમનું અંતિમ સ્નાન આ કુંડમાં કરેલું કે જેમાં ભારતભરના બધાં જ પવિત્ર તીર્થસ્થાનોનું જળ લાવીને મિશ્ર કરવામાં આવેલ. મહર્ષિ દધિચીના બલિદાન પછી એના હાડકામાંથી વજ્ર તૈયાર થયું અને ઇન્દ્રએ તેના દ્વારા વૃતાસુરનો વધ કર્યો. આવી બલિદાનની ગાથાઓ પણ સંકળાયેલી છે આ નૈમિષારણ્ય જોડે….!